Kommissionens forordning (EF) nr. 699/2002

af 24. april 2002

om ændring af forordning (EF) nr. 1608/2000 om overgangsforanstaltninger i afventning af de endelige gennemførelsesforanstaltninger vedrørende Rådets forordning (EF) nr. 1493/1999 om den fælles markedsordning for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 80, og

ud fra følgende betragtninger:

(1) Ifølge Kommissionens forordning (EF) nr. 1608/2000 af 24. juli 2000 om overgangsforanstaltninger i afventning af de endelige gennemførelsesforanstaltninger vedrørende Rådets forordning (EF) nr. 1493/1999 om den fælles markedsordning for vin(3), senest ændret ved forordning (EF) nr. 363/2002(4), er anvendelsen af visse bestemmelser i Rådets forordninger, som blev ophævet ved artikel 81 i forordning (EF) nr. 1493/1999, blevet forlænget indtil den 30. april 2002 i afventning af færdiggørelsen og vedtagelsen af gennemførelsesforanstaltningerne til den pågældende forordning. Vedtagelsen af disse gennemførelsesforanstaltninger vil ikke være helt afsluttet den 30. april 2002. Nogle af de bestemmelser i Rådets forordninger, som blev ophævet ved artikel 81 i forordning (EF) nr. 1493/1999, bør derfor kunne anvendes i endnu en kort periode.

(2) Den ekstra overgangsperiode er ikke til hinder for, at hovedparten af reformen af den fælles markedsordning for vin kan iværksættes på den af Rådet fastsatte dato, da de vigtigste punkter i de emneområder, der omhandles i de pågældende forordninger, allerede er fastlagt i forordning (EF) nr. 1493/1999 eller i allerede vedtagne gennemførelsesforordninger.

(3) Det er gået langsommere med vedtagelsen af gennemførelsesforanstaltninger på nogle områder end på andre, specielt med hensyn til beskrivelse, betegnelse, præsentation og beskyttelse af visse vinavlsprodukter, fordi de spørgsmål, Rådet behandler i den forbindelse, er meget komplicerede og følsomme, og fordi de foranstaltninger, der vedtages, vil få direkte konsekvenser for de erhvervsdrivende i Fællesskabet og tredjelande. Af hensyn til den endelige vedtagelse af disse foranstaltninger bør der derfor fastsættes en ekstra overgangsperiode på dette område.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EF) nr. 1608/2000 foretages følgende ændringer:

1) I artikel 1 ændres datoen den 30. april 2002 til den 31. maj 2002.

2) I artikel 3 ændres datoen den 30. april 2002 til den 31. maj 2002.

3) I bilagets del B ændres datoen den 30. april 2002 til den 31. maj 2002.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. maj 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. april 2002.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 345 af 29.12.2001, s. 10.

(3) EFT L 185 af 25.7.2000, s. 24.

(4) EFT L 58 af 28.2.2002, s. 7.